Store armbevægelser, men knap så konkrete krav på bordet på dagens pressemøde, hvor arbejdsgivere og lønmodtagere i dag løftede lidt af sløret for de igangværende overenskomstforhandlinger.

Direktør i Dansk Industri, Lars Sandahl Sørensen, ser på fremtiden med dystre briller, hvis partnerne ikke kan blive enige, siger han.

Data om løn og økonomi Økonomisk vækst er ”bruttoværditilvækst”, løbende priser, for den private sektor.

Væksttallene for 2019-21 er Finansministeriets forudsigelse fra Økonomisk Redegørelse for hele økonomien.

Lønnen er timefortjenesten ekskl. genetillæg fra Dansk Arbejdsgiverforening i løbende priser.

Kilde: Danmarks Statistik, Finansministeriet, Dansk Arbejdsgiverforening

- Hvis vi ikke lykkes med at lave tilstrækkeligt fornuftige aftaler, så er der kun én eneste part, som vil glæde sig over det, og det vil være vores konkurrenter fra udlandet, siger han.

Dansk Metals formand, Claus Jensen, som repræsenterer lønmodtagerne under CO-industri, er omvendt ikke bekymret for, at lønstigninger skal afspore virksomhedernes evne til at konkurrere.